དཔལ་ལྡན་དུད་པའི་སོལ་བ་ཅན་གྱི་གཏོར་ཆོག་ཁྱེར་བདེ། སྭསྟི་སིདྡྷ། དགྱེས་མཛད་
རྡོ་རྗེའི་ངོ་བོ་གནས་གསར་བ། །མ་ཧཱ་ཀཱ་ལ་ཆོས་དབྱིངས་རང་གྲོལ་རྗེ། །དྲིན་ཅན་
བླ་མ་རྣམ་གཉིས་ཞབས་པད་ལ། །བཏུད་ནས་དཔལ་ལྡན་ལྷ་མོའི་མཆོད་ཐབས་
འབྲི། །ཆོས་སྲུང་འདི་ཉིད་བྲིས་སྐུ་རབ་གནས་ཅན་གྱི་མདུན་དུ་ནས་ནག་གི་རྗེན་བཏགས་དང་། ཤ་
ཁྲག །(༡༩༢བ)དཀར་གསུམ་དངར་གསུམ། འཁུར་བ་སོགས་ཟས་སྣ་ཚོགས་ཀྱིས་སྤྲས་པའི་གཏོར་མ་
དར་སྣ་ལྔས་བརྒྱན་པ། ཕྱི་ནང་མཆོད་པ་སོགས་མཐོང་བ་བརྒྱུད་པའི་ཕྱག་ལེན་ལྟར་བཤམས། རང་
བདེ་དགྱེས་གང་རུང་ངམ་དེ་མིན་ཡི་དམ་གང་བྱེད་ཀྱིས་གོ་ཆོད།
7。。,。ད པ
མཆོད་གཏོར་རྣམས་སྤྱི་ལྟར་བྱིན་
གྱིས་བརླབས་པའི་མཐར། ཨོཾ་ཨཱཿཧཱུཾ་ཧ་ཧོ་ཤྲཱི་ལན་གསུམ་བརྗོད། མདུན་གྱི་ནམ་མཁར་
ལས་པད་མ་དང་རཾ་ལས་ཉི་མའི་སྟེང་དུ་ཏྲཾ་ལས་ཨེ་ཀ་ཛཱ་ཊཱི་མཐིང་ནག་གཡུ་རལ་
ལན་བུ་གཅིག་ཏུ་གྱུར་པ། ཕྱག་གཉིས་ཀྱིས་ཐུགས་ཀར་བདུད་རྩིའི་བུམ་པ་འཛིན་
པ། དར་དཀར་གྱི་སྟོད་གཡོགས་དང་སྟག་ཤམ་རུས་པ་དང་རིན་པོ་ཆེས་བརྒྱན་པ།
སེམས་དཔའི་སྐྱིལ་མོ་ཀྲུང་གིས་འོད་ཟེར་འབར་བའི་དབུས་ན་བཞུགས་པ། དེའང་
དེའི་ལྟོ་བ་ཡངས་
རྩུབ་ལུགས་དང་འཇམ་ལུགས་སུ་བསྒྲུབ་པ་གཉིས་ལས། ཕྱི་མའི་ལུགས་སུ་བྱས་ཏེ།
པའི་ནང་དུ་ཏྲག་ལས་ཁྲག་གི་རྒྱ་མཚོའི་དབུས་སུ། བྷོ་ལས་འདོད་ཁམས་དབང་ཕྱུག་མ་སྐུ་
མདོག་སྔོ་ནག་ཞལ་གཅིག་ཕྱག་བཞི་མ། སྤྱན་གསུམ་དམར་ལ་འཁྱུག་པ། མཆེ་
བ་གཙིགས་ཤིང་། མི་རོ་རངས་པོ་ཟ་བ། དབུ་སྐྲ་དམར་སེར་གྱེན་དུ་བརྫེས་པ།
གཡས་གཉིས་རལ་གྲི་དང་ཐོད་ཁྲག །གཡོན་གཉིས་མདུང་ཐུང་དང་དར་ནག་གི་བ་
དན་འཕྱར་བའི་ཏྲི་ཤུལ་འཛིན་པ། ཐོད་སྐམ་ལྔའི་འཕྲེང་བ་ལྷ་མིན་ལ་སོགས་པའི་
མགོ་བོའི་དོ་ཤལ་འཕྱང་བ། སྙན་གཡས་གཡོན་ལ་དུག་སྦྲུལ་དང་སེང་གེས་བརྒྱན་
པ། གླང་པོ་ཆེའི་ཀོ་བས་སྟོད་གཡོགས། བ་ལང་གི་ཀོ་བས་སྨད་གཡོགས། རེ་ལྡེའི་
411

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
ཤམ་ཐབས་ལ་ཀླུའི་དབང་པོ་ཉིས་གཤིབས་ཀྱི་སྐ་རགས་བཅིངས་པ། སྐུ་ལ་ཁྲག་གི་
ཐིག་ལེ། ཞག་གི་སོར་རིས། ཐལ་ཆེན་གྱི་ཚོམ་བུ་བཀོད་པ། ལྟེ་བའི་ཐད་ནས་ཉི་ཟླ་
འཆར་བ། ཤིན་ཏུ་རིད་ཅིང་མི་སྡུག་པ། བོང་བུ་ག་དམར་གྱི་སྟེང་ན་བཙན་སྐྱིལ་གྱི་
ཞབས་གཉིས་ལྕགས་སྒྲོག་གིས་མཛེས་པ། དུར་ཁྲོད་བརྒྱད་ཀྱི་དབུས་ན་བཞུགས་པའི་
འཁོར་དུ་བཀའ་ཉན་གྱི་མ་མོ་(༡༩༣ན)ལྕགས་རྐང་སྲོག་ཟེར་དུང་སྐྱོང་མ་ཁྲག་མདོག་
མ། ཕྲ་མེན་མ་ལ་སོགས་པ་མ་མོའི་ཚོགས་འབུམ་སྡེ་རྣམས་ཐོད་པའི་སེ་རལ་གས་
བརྒྱན་ཞིང་། བནྡྷ་དང་ཐོད་ཁྲག་འཛིན་པ། གཞན་ཡང་འཇིག་རྟེན་དང་འཇིག་
རྟེན་ལས་འདས་པའི་མ་མོ་མཁའ་འགྲོ་རྒྱན་ཆ་ལུགས་རྣམ་འགྱུར་ཕྱག་མཚན་མི་འདྲ་
བའི་ཚོགས་དང༌། དཔལ་མགོན་བདུན་ཅུ་རྩ་གཉིས་ཤ་ཟ་སྲིན་པོ་དཔག་ཏུ་མེད་
པས་བསྐོར་བའི་སྤྱི་བོར་ཨོཾ་དཀར་པོ། མགྲིན་པར་ཨཱཿ དམར་པོ། ཐུགས་ཀར་ཧཱུཾ་
སྔོན་པོ། ཐུགས་ཀའི་ཧཱུཾ་ལས་འོད་ཟེར་འཕྲོས་པས་དེ་ཝི་ཀོ་ཊི་ལ་དང་། ཡུལ་ཉི་ཤུ་
རྩ་བཞི་ནས་དཔལ་ལྡན་ལྷ་མོ་འཁོར་དང་བཅས་པ་བཛྲ་ས་མཱ་ཛཿས་སྤྱན་དྲངས། བྷྱོཿ
དད་པ་དང་ནི་དམ་ཚིག་གིས། །ཚུར་གཤེགས་མཁའ་འགྲོ་རྒྱ་མཚོའི་ཚོགས། །ལྷ་
མོ་འདིར་གཤེགས་གདན་ལ་བཞུགས། །ད་ལྟ་སྙིགས་མ་ལྔ་ཡི་དུས། །གཤེགས་ཤིང་
བཞུགས་པའི་གནས་ངན་ཡང༌། །ཤཱཀྱའི་བསྟན་པ་བསྲུང་བ་དང༌། །བདག་ཅག་
རྣམས་ལ་ཕན་གདགས་ཕྱིར། །གནས་འདི་ཉིད་དུ་གཤེགས་སུ་གསོལ། །ཨོཾ་མ་ཧཱ་ཀཱ་
འབུལ། གོང་གི་སྔགས་གཤམ་དུ་ཆུ་གཉིས་ཉེར་སྤྱོད་ཀྱིས་མཆོད། ཛཿཧཱུཾ་བཾ་ཧོཿས་བསྟིམ། དམ་
ཚིག་གི་ཕྱག་རྒྱ་བཅས་པར་མོས་ཏེ། ཨོཾ་མ་ཧཱ་ཀཱ་ལི་དེ་ཝཱི་ཡེ། ཨེ་ཀ་ཛཱ་ཊཱི་དེ་ཝཱི་ས་མ་ཡེ།
ས་མ་ཡ་སྨ་ར། ས་མ་ཡ། མཱ་ཏི་ཀྲ་མ། ས་མ་ཡ་རཀྵཏྠུ། དཔལ་ལྡན་ལྷ་མོ་འཁོར་
དང་བཅས་པ་ཁྱེད་རྣམས་ཀྱིས་སངས་རྒྱས་རྡོ་རྗེ་འཆང་ནས་བཟུང་ས་རྔོག་བརྒྱུད་
པའི་བླ་མ་རྣམས་ཀྱི་བཀའ་དང་དམ་ལ་བཏགས་པའི་དམ་ཚིག་གཉེན་པོ་དྲན་པར་
ལི་དེ་ཝི་ས་པ་རི་ཝཱ་ར་ཨེ་ཧྱ་ཧི། ཞེས་ལན་གསུམ་བརྗོད། པདྨ་。..༤་གདན་
མཛོད་ལ། གཞི་བསླབ་ཁྲིམས་ལ་གནས། བྱང་སེམས་ཀྱི་སྡེ་སྣོད་ལ་སྦྱངས། གསང་
412

ལྷུན་གྲུབ་དགའ་བའི་ཚལ་གྱི་ཆོས་སྲུང་འགའ་ཞིག་གི་མཆོད་གཏོར་འབུལ་ཚུལ་ལས་བཞི་ལྷུན་གྲུབ། ༼༡༡༽
སྔགས་ཀྱི་སྨིན་གྲོལ་ལ་སྤྱོད་པའི་སངས་རྒྱས་ཀྱི་བསྟན་པ་སྲུངས། དེ་འཛིན་པའི་སྐྱེས་
བུ་དགེ་འདུན་ཆོས་སྐྱོང་རྒྱལ་པོའི་སྐུ་(༡༩༣བ)ཚེ་མངའ་ཐང་སྤེལ་ཞིང་ཆབ་འབངས་
རྣམས་བདེ་སྐྱིད་ལ་སྦྱོར། ཁྱད་པར་བདག་སོགས་མཆོད་ཡོན་འཁོར་དང་བཅས་
པ་ལ་གནོད་བྱེད་མནའ་ཟིན་ཚད་ལ་མི་བརྩི་བའི་དགྲ་བགེགས་ཐམས་ཅད་གང་
/S
ལ་གང་འཚམ་གྱི་ཆད་པ་དྲག་པོས་ཚར་ཆོད། བདག་སོགས་རྣམས་ཀྱི་ཆོས་སྲིད་ཀྱི་
ལེགས་ཚོགས་ཐམས་ཅད་འཕེལ་ཞིང་རྒྱས་པ་དང༌། འཇིག་རྟེན་ཀུན་ཏུ་བདེ་ལེགས་
རྒྱ་ཆེན་པོ་འབྱུང་བར་མཛད་དུ་གསོལ། ཞེས་བརྗོད། རྡོ་རྗེ་ཐལ་མོ་ཁ་ཕྱེ་ནས་གོང་གི་སྔགས་
གཤམ་དུ། ན་མཿ སརྦ་ཏ་ཐཱ་ག་ཏེ་བྷྱོཿ་བི་ཤྭ་མུ་ཁེ་བྷྱ སརྦ་ཐཱ་ཁཾ་ཨུངྒ་ཏེ་སྥ་ར་ཎ་ཨི་
མཾ་ག་ག་ན་ཁཾ་གྲྀཏྣ་དཾ་བ་ལི་ཏ་ཡེ་སྭཱ་ཧཱ། ཞེས་ལན་བདུན་དང་འཁོར་རྣམས་ལ་ཨ་ཀཱ་རོ་ལན་
གསུམ་གྱིས་ཕུལ། གོང་བཞིན་ཆུ་གཉིས་ཉེར་སྤྱོད་ཀྱིས་མཆོད། སྔགས་གཤམ་དུ་མ་ཧཱ་པཉྩ་ཨ་མྲྀ་
ཏ་ཁཱ་ཧི། མ་ཧཱ་རཀྟ་ཁཱ་ཧི་ཞེས་སྨན་རཀ་གཉིས་ཀྱང་འབུལ། ཐུགས་མཉེས་པའི་བཟླས་པ་བྱ་
ན། རང་གི་ཐུགས་ཀ་ནས་འོད་ཟེར་གྱི་སྣ་ལ་མཆོད་པའི་ཚོགས་སྤྲོས། ལྷ་མོ་འཁོར་
བཅས་མཉེས་ནས་འཕྲིན་ལས་ཐམས་ཅད་སྒྲུབ་པར་བསམས་ལ། ཨོཾ་རུ་རུ་རོ་རུ་བི་
ཏིཥྛ་བ་ཏོ་སི་ཀ་མ་ལ་རཀྵ་སི་ཧཱུཾ་བྷྱོཿཧཱུཾ། བསྟོད་པ་ནི། བྷྱོཿ རཀྟའི་རྒྱ་མཚོའི་དབུས་ན་
ཐོད་པའི་མཁར། །ཞིང་ལྤགས་བླ་བྲེ་རྒྱུ་རློན་དྲ་བ་ལ། །གློ་སྙིང་མགོ་ལག་འཕན་གྱིས་
རབ་སྤྲས་པ། །མཐོང་བས་འཇིགས་རུང་ཕོ་བྲང་ཆེ་ལ་བསྟོད། །སྲིན་པོའི་གཟུགས་
ཅན་མི་རོ་རངས་པོ་ཟ། །དམར་ཟླུམ་སྤྱན་བགྲད་རལ་པ་གྱེན་དུ་བརྫེས། །སྐམ་
རློན་ཐོད་འཕྲེང་སྦྲུལ་སེང་རྣ་བའི་རྒྱན། །ལྟེ་བར་ཉི་ཟླའི་དཀྱིལ་འཁོར་འཆར་ལ་
བསྟོད། །སྟོད་སྨད་གཉིས་འཐུང་བ་ལང་ཀོ་བ་གྱོན། །ཁྲག་ཞག་ཐལ་ཆེན་ཚོམ་བུས་
ལུས་བྱུགས་པ། །རལ་གྲིས་དགྲ་སྲོག་གཅོད་ཅིང་ཀ་པཱ་ལས། ཁྲག་ཞག་དྲོན་མོ་འཐུང་
བ་ཁྱོད་ལ་བསྟོད། །མདུང་ཐུང་སྙིང་གི་དཀར་ནག་མཚམས་སུ་གཟེར། །གནས་
གསུམ་བསྣུན་པའི་ཏྲི་ཤུ་བ་དན་འཛིན། །བོང་བུའི་སྟེང་ན་བཙན་སྐྱིལ་རྣམ་འགྱུར་
ཅན། །མེ་རླུང་འཁྲུག་(༡༩༤ན)པའི་དབུས་ན་བཞུགས་ལ་བསྟོད། །ལྷ་མོ་ཀུན་གྱི་ཡུམ་
...
60
413

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
(192 J]
ཆེན་རལ་གཅིག་མ། །དར་དཀར་སྟོད་གཡོགས་སྟག་ཤམ་རུས་པ་དང༌། །རིན་ཅེན་
རྒྱན་སྤྲས་བདུད་རྩིའི་བུམ་པ་འཛིན། །སེམས་དཔའི་སྐྱིལ་མོ་ཀྲུང་གིས་བཞུགས་ལ་
བསྟོད། །མ་མོ་མཁའ་འགྲོ་བྱེ་བ་གཙང་རིས་ཀྱི། །དཔལ་མགོན་བདུན་ཅུ་སྣང་སྲིད་
ལྷ་འདྲེ་སོགས། །བཀའ་ཉན་དམ་ཅན་འཁོར་ཚོགས་རྣམས་ལ་བསྟོད། །དཔལ་ལྡན་
འདོད་ཁམས་དབང་ཕྱུག་འཁོར་བཅས་ཀྱིས། །བསྟན་དང་འགྲོ་བའི་ཕན་བདེ་རབ་
སྤེལ་ཞིང་། །རྣལ་འབྱོར་བདག་སོགས་མཆོད་ཡོན་འཁོར་བཅས་ཀྱི། །འཕྲིན་ལས་
རྣམ་བཞི་ལྷུན་གྱིས་གྲུབ་པར་མཛོད། །དེ་ནས་གཏོར་མ་ལ་སྨན་རག་སྦྲན། མཚན་མོ་ཡིན་
ན་དཔལ་འབར་བཙུགས་ཏེ། བྷྱོཿ དཔལ་ལྡན་ལྷ་མོ་མི་ཕམ་སྲིད་གསུམ་བདག །ཨེ་ཀ་
ཛཱ་ཊཱི་མ་མོ་ཀུན་གྱི་ཡུམ། །ལྕགས་རྐང་སྲོག་གཟེར་དུང་སྐྱོང་ཕྲ་མེན་མ། །མ་ཚོགས་
ཕོ་ཉ་བཀའ་སྡོད་དམ་ཅན་རྣམས། །འདིར་གཤེགས་རྒྱན་གྱི་གཏོར་མ་འདི་བཞེས་
6 7. W
ཤིག །ཅེས་སོགས་དཀྱུས་ལྟར་བཏང་ནས་ཡང་ཐོག་ཏུ་བསྟབ་པ་བྱ། སྲིད་ཞིའི་དཔལ་འབྱོར་མ་
སོགས། ·མཇུག་ཆོག་སྤྱི་ལྟར་བྱའོ། །སྣ་ཚོགས་ཟ་ཟིའི་བསླད་པ་མ་ཞུགས་པ། །རྡོ་རྗེ་འཆང་
ནས་རྩ་བའི་བླ་མའི་བར། །ཆད་མེད་སོམ་ཉི་བྲལ་བའི་བཞེད་སྲོལ་ལྟར། །བཀོད་
པས་བདུད་སྡེའི་གཡུལ་ལས་རྒྱལ་བར་ཤོག །དཔལ་ལྡན་དུད་པའི་སོལ་བ་ཅན་གྱི་གཏོར་
ཆོག་ཁྱེར་བདེ་བ་ཞིག་དགོས་ཞེས་མེ་རག་བླ་མ་བློ་གྲོས་རྒྱ་མཚོས་བསྐུལ་བའི་ངོར་ཟ་ཧོར་གྱི་བནྡེས་
བདག་ཆེན་རྡོ་རྗེ་འཆང་ཆེན་པོའི་གསུང་རབ་ལས་བཏུས་ནས་བཀོད་པའི་ཡི་གེ་པ་ནི་མཐར་རྒྱས་པ་
བློ་བཟང་དབང་པོའོ།། །།
—